ཅི་ལི།

**ཅི་ལི་རྒྱལ་ཁབ།**

༉ ཅི་ལི་འདི་ ལྷོའ་ཨ་མི་རི་ཀའི་ནུབ་ཕྱོགས་མཚོ་འགྲམ་བདའ་སྟེ་ཡོད་པའི་རྒྱལ་ཁབ་ཅིག་ཨིན། ཅི་ལི་འདི་ འཛམ་གླིང་ནང་ རྒྱལ་ཁབ་རིང་ཤོས་དང་ སྲབ་ཤོས་ཅིག་ཨིནམ་དང་ དེ་ཡང་ ཨེན་ཌིས་རི་དང་ པེ་སི་ཕིག་རྒྱ་མཚོའི་བར་ན་ བསྣར་ཏེ་ཡོདཔ་ཨིན། འདི་ཡང་ འཛམ་གླིང་ནང་ལུ་ བྱེ་ཐང་སྐམ་པ་ལས་ མི་ལོ་སྟོང་ཕྲག་ལས་བཅད་དེ་ འཁྱེག་མཚོ་ཚུན་ཚོད་ ད་ལྟོ་ཡང་ གསར་འཚོལ་འབད་ནི་ལུ་ བསྒུགས་ཏེ་ཡོད་མི་ བྱེ་ཐང་སྐམ་ཤོས་ཚུན་ཚོད་ ལུགས་སྲོལ་མ་འདྲཝ་ཡོདཔ་ཨིན། ལམ་སྲོལ་དང་གནམ་གཤིས་ཁྱད་པར་འདི་གིས་ རྒྱལ་ཁབ་དང་མི་སེར་ཚུ་གི་ངོ་རྟགས་འདི་ རྟགས་བཀོད་དེ་ཡོད་པའི་རྒྱལ་ཁབ་ཅིག་ཨིན་མས། དེ་ཡང་ ས་ཆ་ཡོངས་བསྡོམས་ཀི་ལོ་མི་ཊར་ གྲུ་བཞི་ ༢༠༠༦,༠༩༦ ཡོདཔ་ཨིན་མས། ཅི་ལི་གི་མི་ཚུ་གིས་ སྤྱི་ལོ་༡༨༡༠  ཟླ་ ༩ པའི་ཚེས་ ༡༨ ལུ་ ཨིསི་པེན་ལས་ རང་དབང་གི་ཉིནམ་སྦེ་ གསལ་བསྒྲགས་འབད་ནུག། 

**ཅི་ལི་རྒྱལ་ཁབ་མངའ་སྡེའི་སྐོར།** 

སཱན་ཊི་གཱོ་ འདི་ ཅི་ལི་གི་རྒྱལ་ས་ལྟེ་བ་ཨིན། སན་ཊི་ཡ་གོ་འདི་ ཅི་ལི་གི་ཁྲོམ་ཚོགས་སྦོམ་ཤོས་ཅིག་ཨིནམ་མ་ཚད་ ལེ་ཊིན་ཨ་མི་རི་ཀ་ལུ་ མི་རློབས་མང་ཤོས་ཡོད་མི་ཅིག་ཡང་ཨིན། ཁྲོམ་སྡེ་འདི་ནང་ རྒྱལ་ཡོངས་གཏན་མཛོད་དང་ དཔེ་མཛོད་དང་འགྲེམས་སྟོན་ཁང་ལེ་ཤ་ཅིག་ཡོདཔ་ཨིན།  སཱན་ཊི་གཱོ་གིས་ ཅི་ལི་ གཞུང་སྐྱོང་ནང་ གལ་ཆེ་བའི་འགན་ཁུར་འབགཔ་ཨིན། དེ་ཡང་ ལ་མོན་ཌེ་ཕོ་བྲང་ (སྲིད་འཛིན་ཕོ་བྲང་) རྒྱལ་ཡོངས་སྲིད་དོན་ཚོགས་པདང་ མངོན་མཐོ་ཁྲིམས་འདུན་ཚུ་ཚུདཔ་ཨིན།ཁྲོམ་གྱི་གནམ་སྟོང་འདི་ དེང་སང་གི་མཁའ་དབྱིངས་དང་ རྒྱལ་རབས་ཀྱི་བཟོ་རིགས་ཚུ་ སླ་བསྲེ་རྐྱབ་སྟེ་ འདི་གི་འབྱུང་རབ་མ་འདྲཝ་ཚུ་ཡང་ཡོདཔ་ཨིན། ཁྲོམ་སྡེ་གིས་ སཱན་ཊི་ཡ་གོ་རྒྱལ་སྤྱི་གློག་བརྙན་དུས་སྟོན་དང་ སྙན་ཆ་དང་ཞབས་ཁྲ་རྐྱབ་ནིའི་ འཁྲབ་སྟོན་མ་འདྲཝ་ཚུ་ འགོ་འདྲེན་འཐབ་སྟེ་ སྒྱུ་རྩལ་གྱི་མཐོང་སྣང་ཚུ་ ལྟདམོ་ཨིན། སཱན་ཊི་གཱོ་ གི་ལམ་སྲོལ་གྱི་སེམས་འདི་ དུས་སྟོན་དང་དུས་སྟོན་ལེ་ཤ་ཅིག་ནང་ལུ་ མཐོང་ཚུགསཔ་ཨིན། དེ་ཡང་སྤྱི་ཟླ་དང་པའི་ནང་ དུས་སྟོན་གྱི་ ཆོས་ལུགས་བར་མའི་ de Teatro Santiago གིས་ ཁྲོམ་ཚོགས་འདི་ ཁྲོམ་ལམ་ཁར་ རིན་མེད་སྟོང་པ་སྦེ་ འཁྲབ་སྟོན་འབད་དེ་ ཁྲོམ་འདི་ ཕྱེ་སྟེ་ཡོད་པའི་ སྒྱུ་རྩལ་གྱི་ གནས་རིམ་ཅིག་ལུ་ འགྱུར་བཅོས་འབདཝ་ཨིན་མས།

**མི་རློབས་དང་མི་རིགས།**

སྤྱ་ིལོ་ ༢༠༢༥ ལུ་ ཅི་ལི་གི་ད་ལྟོའི་མི་རློབས་འདི་ ༡༩,༦༩༠,༣༢༣ ཨིནམང་ད་ སྤྱི་ ལོ་༢༠༢༤ ལས་ ༠.༡༦% ཡར་སེང་སོང་ཡོདཔ་ཨིན་མས། ཅི་ལི་ལུ་མི་རིགས་ལེ་ཤ་ཡོདཔ་དང་ མི་རིགས་ཆེ་ཤོས་འདི་ཡུ་རོབ་དང་མེསི་ཊི་ཟོ་ མ་པུ་ཅེ་ དེ་ལས་ ཆི་ལི་སྣ་མང་ཚུ་ཨིན་མས། རྒྱལ་ཁབ་ཀྱི་མི་རློབས་བརྒྱ་ཆ་ ༥༩ དེ་ཅིག་ ཡུ་རོབ་ཀྱི་མི་རིགས་ཡོདཔ་ཨིན་མས། ཡུ་རོབ་ཀྱི་མི་ཁུངས་ཚུ་ ཨིསི་པེ་ནིཤ་གི་རྒྱལ་ཁབ་ནང་ དབང་དུ་བསྡུ་བའི་སྐབས་ ཨིསི་པེན་ལས་ ཅི་ལི་ལུ་འོང་ཡོདཔ་ཨིན། དེ་ལས་ མེསི་ཊི་ཟོ་གི་མི་རིགས་སྦོམ་ཤོས་གཉིས་པ་བཟོཝ་ཨིན་མས། དེ་ཡང་ མི་རིགས་འདི་གིས་ ཅི་ལི་གི་མི་རློབས་བརྒྱ་ཆ་༢༥ དེ་ཅིག་ཡོདཔ་ཨིན། མཱ་པུ་ཅེ་ འདི་ ལྷོ་སེནཊ་རཱལ་ ཅི་ལི་ དང་ ཨར་ཇེན་ཊི་ནཊ་གི་ལྷོ་ཕྱོགས་ལུ་སྡོད་མི་ ས་གནས་ཀྱི་མི་ཚུ་ཨིན་མས། མཱ་པུ་ཅེ་ ཟེར་མི་འདི་ མི་རིགས་སྡེ་ཚན་མ་འདྲཝ་ཚུ་ལུ་ མི་སྡེ་དཔལ་འབྱོར་དང་ སྐད་ཡིག་ དེ་ལས་ ཆོས་ལུགས་ཀྱི་གཞི་བཀོད་ཚུ་ བརྗེ་སོར་འབད་དེ་ཡོད་མི་ཅིག་ལུ་སླབ་ཨིན་མས། ཅི་ལི་སྣ་མང་ཚུ་མི་རིགས་གྲངས་ཉུང་མི་རིགས་འདི་ ཅི་ལི་གི་མི་རློབས་བརྒྱ་ཆ་༧ ཡོདཔ་ཨིན་མས། 

**ཆོས་ལུགས།**

ཅི་ལི་གི་མི་མང་ཤོས་ར་ རོ་མཱན་ཀེ་ཐོ་ལིག་གི་ཆོས་འདི་ཉམས་སུ་ལེན་ཨིན་མས། བརྒྱ་ཆ་༡༥ དེ་ཅིག་ ཀིརིསི་ཊི་ཡན་ པོརོ་ཊེས་ཊེནཊ་ཨིནམ་དང་ དེ་གིས་ ལེ་ཊིན་ཨ་མི་རི་ཀ་གི་ རྒྱལ་ཁབ་ཅིག་ཨིནམ་ལས་ ཆོས་ལུགས་ཀྱི་ ཤན་ཞུགས་སྦོམ་ཤོས་ཅིག་ཡོདཔ་ཨིན་པས། ཅི་ལི་ཡཱན་གྱི་བརྒྱ་ཆ་ ༢༥ དེ་ཅིག་ ཆོས་ལུགས་དང་འབྲེལ་བའི་ འབྲེལ་བ་མེད་པའི་ རྒྱལ་ཁབ་དང་ ཆོས་ལུགས་འདི་ ཁོང་གི་མི་ཚེ་ནང་ལུ་ ཁག་ཆེཝ་མེདཔ་སྦེ་ཨིན་མས། ཅི་ལི་ལུ་ ཆོས་ལུགས་ཀྱི་ དུས་སྟོན་འདི་ འཕྲལ་འཕྲལ་སྦེ་ར་ འབྱུང་དོ་ཡོདཔ་ལས་ ཆོ་གའི་སྦྱོར་བ་དང་ ཞབས་ཁྲ་ཚུ་གིས་ ལམ་སྲོལ་མ་འདྲཝ་ཚུ་ མཉམ་སྦྱོར་འབད་ཚུགསཔ་སྦེ་ སྟོན་དོ་ཡོདཔ་ཨིན་མས། མི་རིགས་ཆུང་བའི་ཆོས་ལུགས་ཚུ་ཡང་ ཨིསི་ལམ་དང་ ཇིའུ་ཆོས་ལུགས་ ཧིན་དྷུའི་ཆོས་ལུགས་ དེ་ལས་ ནང་པའི་ཆོས་ཚུ་ཚུདཔ་ཨིན།

**སྐད་ཡིག་དང་ལམ་སྲོལ།**

ཨིས་པེ་ནིཤ་འདི་ ཅི་ལི་གི་གཞུང་འབྲེལ་དང་བདག་སྐྱོང་སྐད་ཡིག་ཨིན། དེ་ཡང་ མི་རློབས་བརྒྱ་ཆ་ ༩༩.༣ གྱིས་ ཅི་ལི་ཡཱན་ཨིསི་པེ་ནིཤ་གི་རྣམ་པ་ལུ་སྦེ་སླབ་ཨིན་མས། ཨིང་ལིཤ་དང་ ཇར་མ་ནི་གཉིས་ ཁྱབ་ཆེཝ་སྦེ་ ལག་ལེན་འཐབ་མ་ཚུགས་རུང་ སླབ་དོ་ཡོདཔ་ཨིན་པས། སྙན་ཆ་དང་ཞབས་ཁྲ་འདི་ ཆི་ལི་གི་ལམ་སྲོལ་གཙོ་བོ་ཅིག་ཨིནམ་དང་ རང་ལུགས་ཀྱི་ཞབས་ཁྲ་(pie de cueca )འདི་ ངོ་རྟགས་ཆེ་ཤོས་ཅིག་ཨིན་མས། འདི་ཡང་ རང་ལུགས་ཀྱི་ཞབས་ཁྲ་འདི་ ཕོ་སྐྱེས་ཚུ་གིས་ ཅི་ལི་གི་ ནོར་རྫིཔ་ཧུ་ཨ་སོ་གྱོན་ཡོདཔ་དང་ ཨམ་སྲུ་ཚུ་གིས་ རྒྱལ་ཡོངས་དུས་སྟོན་སྐབས་ གྱོན་མི་ གྱོན་ཆས་ཚུ་ གྱོནམ་ཨིན་མས། 

**དཔལ་འབྱོར།**

ཅི་ལི་གི་དཔལ་འབྱོར་འདི་ སོ་ནམ་ཐོན་སྐྱེད་དང་ ཟངས་ ལྕགས་ དེ་ལས་ ནའི་ཊེཊ་གི་ས་གཏེར་དང་ མཚོ་ཐོན་ཁུངས་ཚུ་ བཀོལ་སྤྱོད་འབད་ནི་ཚུ་ལུ་གཞི་བཞག་སྟེ་ དཔལ་འབྱོར་གྱི་ལཱ་ཚུ་འབདཝ་ཨིན་མས། ཅི་ལི་གི་དཔལ་འབྱོར་ད་ལྟོ་ལེ་ཊིན་ཨ་མི་རི་ཀའི་ནང་ལུ་གནས་རིམ་ཤུགས་ཆེ་ཤོས་ལྔ་པ་ནང་ཚུདཔ་ཨིན་མས། འཛམ་གླིང་དངུལ་ཁང་གི་ གཞུང་འབྲེལ་གནས་སྡུད་དང་འཁྲིལཝ་ད་ ཆི་ལི་ལུ་ ནང་འཁོད་ཐོན་སྐྱེད་ཡོངས་བསྡོམས་འདི་ སྤྱི་ལོ་ ༢༠༢༣ ལུ་ ཡུ་ཨེསི་ཌོ་ལར་ དུང་ཕྱུར་ ༣༣༥.༥༣ ཡོདཔ་སྦེ་ཨིན་པས། ཆི་ལི་གི་ཕྱིར་ཚོང་མཐོ་ཤོས་ཚུ་ཡང་ ཟངས་ཨོ་རི་དང་ བཙོ་སྦྱོར་འབད་མི་ ཟངས་ ཀར་བོ་ནེཊ་ ཕིཤ་ཕིལཊ་ དེ་ལས་ ཕིཊ་ཊེཌ་ཤིང་འབྲས་ཚུ་མང་ཆེ་བ་ རྒྱ་ནག་དང་ཡུ་ནའི་ཊེཊ་ཨི་སི་ཊེཊ་ ཇ་པཱན་ ལྷོ་ཀོ་རི་ཡ་ དེ་ལས་ བཱར་ཟིལ་ལུ་ ཕྱིར་ཚོང་འཐབ་ཨིན་མས། ཅི་ལི་གི་ནང་འདྲེན་གཙོ་བོ་ཚུ་ཡང་ བསྐྱར་བཟོ་འབད་མི་ པེ་ཊོ་ལི་ཡམ་དང་ ཊུ་ཌི་པེ་ཊོ་ལི་ཡམ་ སྣུམ་འཁོར་ བཀྲམ་སྤེལ་ཊཱག་ དེ་ལས་ ས་སྣུམ་རླངས་རྫས་ཚུ་ མང་ཆེ་བ་རྒྱ་ནག་དང་ཡུ་ནའི་ཊེཊ་ཨི་སི་ཊེཊ་ བཱར་ཟིལ་ ཨར་ཇེན་ཊི་ན་དང་ ཇར་མ་ནི་ལས་ ནང་འདྲེན་འབད་ཡོདཔ་ཨིན་མས། 

**གཞུང་སྐྱོང་།**

ཅི་ལི་གི་གཞུང་འདི་ངོ་ཚབ་ཅན་གྱི་སྤྱི་མཐུན་རྒྱལ་ཁབ་ཨིན། སྲིད་འཛིན་འདི་ རྒྱལ་ཁབ་ཀྱི་དབུ་ཁྲིད་དང་གཞུང་གི་འགོ་དཔོན་གཉིས་ཆ་ར་ཨིན།རྒྱལ་ཡོངས་སྲིད་དོན་ཚོགས་པ་འདི་ འཐུས་མི་འོགམ་དང་ ཁྲིམས་ཁང་ལུ་ དབྱེ་བ་ཕྱེ་སྟེ་ཡོདཔ་ཨིན། གཞུང་གི་ཡན་ལག་འདི་གིས་ ཁྲིམས་བཟོའི་དབང་ཚད་འབག་སྟེ་ སྲིད་འཛིན་ལུ་ བཀོད་ཁྱབ་དབང་ཚད་བརྗེ་སོར་འབདཝ་ཨིན། བཀོད་ཁྱབ་ཡན་ལག་འོག་ལུ་ སྲིད་འཛིན་གྱིས་ གཞུང་གི་ལཱ་ཚུ་ འབད་དགོ་པའི་འགན་ཁུར་འབགཔ་ཨིནམ་དང་ དེ་ཡང་ ཁྲིམས་ལུགས་གསརཔ་ཚུ་ ངོས་ལེན་འབད་ནི་དང་ གཞུང་འབྲེལ་དུ་ གསལ་བསྒྲགས་འབད་ནི་ཚུ་ ཚུདཔ་ཨིན་པས།ཁྲིམས་བཟོའི་ཡན་ལག་གིས་ཡང་ ཁྲིམས་ལུགས་ཚུ་ གཞུང་གིས་འབད་ཚུགསཔ་བཟོ་ནིའི་དོན་ལུ་ ལཱ་འབདཝ་ཨིན་པས། ཁྲིམས་ཁང་གི་ཡན་ལག་འདི་གིས་ གཞུང་གི་བཀོད་ཁྱབ་དང་ཁྲིམས་དོན་ཡན་ལག་ཚུ་ལས་ རང་དབང་ཅན་སྦེ་ ལཱ་འབདཝ་ཨིནམ་དང་ དེ་ནང་ མངོན་མཐོ་ཁྲིམས་འདུན་དང་ མཐོ་གཏུགས་ཁྲིམས་ཁང་ རྩ་ཁྲིམས་ཁྲིམས་འདུན་ དེ་ལས་ དམག་སྡེའི་ཁྲིམས་ཁང་ཚུ་ཨིན་པས། ཁྲིམས་དོན་ལམ་ལུགས་འདི་ རོ་མཱན་གྱི་ཁྲིམས་ལུགས་ལུ་གཞི་བཞག་སྟེ་ ཡུ་རོབ་ལས་འབྱུང་ཡོདཔ་དང་ སྒྲིག་གཞི་གི་གཞི་རྩ་ཚུ་ལུ་གཞི་བཞག་སྟེ་ཨིན་མས།

**རྒྱབ་རྟེན།**